पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. अतिरिक्त सत्र न्यायाधीश विनय कुमार खन्ना की अदालत ने आईपीएल स्पॉट फिक्सिंग मामले में राजस्थान रॉयल्स के अजीत चंदीला सहित चार अन्य की जमानत अर्जी पर सुनवाई टाल दी है। अदालत ने सट्टेबाज सुनील भाटिया को दो दिन की पुलिस हिरासत में भेज दिया है।
खन्ना ने चंदीला, अश्विनी अग्रवाल, बाबूराव यादव, दीपक कुमार और भाटिया की जमानत अर्जी पर सुनवाई के लिए 14 जून तारीख तय की है। उन्होंने कहा कि मामले में नए तथ्य सामने आने के कारण भाटिया को दो दिन की पुलिस हिरासत में भेज दिया गया है। अदालत ने भाटिया को 14 जून को पेश करने का निर्देश दिया। इससे पहले, आरोपियों के वकीलों ने अनुरोध किया था कि मामले पर सुनवाई कर आरोपियों को राजस्थान रॉयल्स के खिलाड़ी एस.श्रीसंत, अंकित चव्हाण और 18 अन्य के साथ समानता के आधार पर राहत प्रदान की जाए।
एक और गिरफ्तार : आईपीएल स्पॉट फिक्सिंग मामले में अंडरवल्र्ड और सटोरियों के बीच कथित तौर पर दलाल के रूप में काम करने वाले 35 वर्षीय फिरोज को पुलिस ने मंगलवार को मुंबई के कमाठीपुरा से गिरफ्तार किया है। फिरोज को बुधवार को अदालत में पेश किया गया जहां से उसे पांच दिन की पुलिस हिरासत में भेज दिया गया। पुलिस इस मामले में 16 मई से अब तक कुल 28 लोगों को गिरफ्तार कर चुकी है।
पुलिस सूत्रों ने बताया कि फिरोज सट्टेबाजी का गिरोह चलाने वाले दाऊद इब्राहिम के लोगों से संपर्क में थनई दिल्ली. राजस्थान रॉयल्स के मालिक राज कुंद्रा के व्यापारिक साझेदार उमेश गोयनका ने कहा है कि दिल्ली पुलिस के अधिकारियों ने उसे क्रिकेट सट्टेबाजी में कुंद्रा का नाम लेने पर मजबूर किया। गोयनका ने यह बात अतिरिक्त सत्र न्यायाधीश विनय कुमार खन्ना की अदालत में कही। गोयनका का आरोप है कि पुलिस वालों ने उसे पांच दिन तक अवैध तरीके से हिरासत में रखकर परेशान किया और शारीरिक प्रताडऩा दी। गोयनका के बयान को मामले में गवाह के तौर पर दर्ज किया गया है।
उसने कहा कि पुलिस ने उसे शारीरिक प्रताडऩा से और मकोका के तहत आरोपी बनने से बचाने के लिए अपने दोस्त कुंद्रा का नाम लेने पर मजबूर किया था। उसने कहा कि पुलिस का कहना नहीं मानने पर धमकियों, प्रताडऩा और नतीजों के डर से मैंने मजिस्ट्रेट के समक्ष बयान दिया। इसे स्वेच्छा से नहीं दिया था और पुलिस के निर्देशों पर दबाव में दिया था। गोयनका ने पांच जून को एक मजिस्ट्रेट के समक्ष दिए अपने बयान से पीछे हटने के लिए दिए आवेदन में यह टिप्पणी की। उसी बयान में गोयनका ने कुंद्रा का नाम लिया था। खन्ना ने दलीलों को सुनने के बाद दिल्ली पुलिस की विशेष शाखा को 14 जून तक या इससे पहले जवाब दाखिल करने का निर्देश दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn